jkorsvik/nowiki_second_scrape_merged huggingface dataset:
Gustavo Kuerten

Gustavo Kuerten (født 10. september 1976 i  Florianópolis, Santa Catarina) er en profesjonell tennisspiller fra Brasil. Han er kjent som «Guga», en vanlig forkortelse for navnet Gustavo i Brasil.
Kuerten begynte å spille tennis som seksåring. Fra han var fjorten år, reiste han verden rundt for å delta i juniorturneringer. Kuerten ble profesjonell i 1995.
Han er først og fremst kjent for sine tre seire i French Open, i 1997, 2000 og 2001. I 1997 slo han de tidligere mesterne Thomas Muster, Jevgenij Kafelnikov og Sergi Bruguera på vei til tittelen. Han var ranket nummer 66 i verden da turneringen begynte, og er med det den nest lavest rankede spilleren som har vunnet en Grand Slam-turnering i tennis for menn. (Mark Edmondson var ranket 212 i verden da han vant Australian Open i 1976.)Han var den første brasilianeren som vant en Grand Slam-turnering. Han avsluttet 2000 som nummer én på ATP-rankingen, etter å ha vunnet ATP-sluttspillet i Lisboa det året. I finalen slo han Andre Agassi 6-4, 6-4, 6-4. I semifinalen slo han Pete Sampras, og Kuerten ble dermed den første som slo disse to i de to siste kampene av en turnering. Kuerten ble den første sør-amerikaneren som toppet ATP-rankingen ved årsslutt, og ingen har gjort det etter ham.
Kuerten ble plaget av en hofteskade i de siste årene av sin profesjonelle karriere og spilte derfor lite mot slutten, før han la opp i 2008.


== Spillestil ==
Kuerten er best på grus, som er det langsomste dekket i tennis. Det betyr at ballen spretter høyt etter at den har truffet bakken, på grunn av friksjonen i underlaget. Kuerten slår med mye overskru fra både forehand- og backhandsiden. Mens de fleste tennisspillerne på touren slår backhand med to hender, gir Kuertens enhåndsbackhand ham spesielt god rekkevidde.


== Grand Slam-titler ==


== Referanser ==


== Eksterne lenker ==
(pt-BR) Offisielt nettsted 
(en) Gustavo Kuerten – kategori av bilder, video eller lyd på Commons 
(en) Gustavo Kuerten – galleri av bilder, video eller lyd på Commons 
(en) Gustavo Kuerten på Internet Movie Database 
(de) Gustavo Kuerten – Munzinger Sportsarchiv 
(en) Gustavo Kuerten – Olympedia 
(en) Gustavo Kuerten – Sports-Reference (OL-resultater – arkivert) 
(en) Gustavo Kuerten – ATP-touren 
(en) Gustavo Kuerten – ITF Tennis 
(en) Gustavo Kuerten – Davis-cupen 
(en) Gustavo Kuerten – International Tennis Hall of Fame 
(en) Gustavo Kuerten – TheSports.org 
Gustavo Kuerten på Twitter 
Gustavo Kuerten på Facebook
Kaiser-Frazer

Kaiser-Frazer var et amerikansk bilmerke, stiftet i juli 1945 av Henry Kaiser og Joe Frazer.
Kaiser var en entreprenør, kjent fra byggingen av Hoover-demningen og Liberty-skip.  Frazer hadde jobbet seg opp fra mekaniker hos Packard til direktør for Willys-Overland og så Graham-Paige.  Når K-F ble stiftet kontrollerte han Graham-Paige Motor Corp., som ikke hadde konstruert en bil siden 1940.
K-F ble stiftet for å konkurrere med de bilfabrikkene som hadde overlevd depresjonen.  De største var «de tre store» (General Motors, Ford og Chrysler), med «de fire små» (Nash Motors, Hudson, Studebaker og Packard) litt på sidelinjen.
Planen var å lansere to merker: Kaiser med lav pris, og Frazer med mer luksus.  De hadde ingen modeller å starte med, så alle bilene måtte lages fra bunnen av.  I januar 1946 var de første bilene klare.  K-F kjøpte den enorme bombeflyfabrikken Willow Run i nærheten av Detroit, Michigan.  Innen juni samme år var produksjonen i gang, og de første bilene ble lansert som 1947-modeller.
Ting startet bra, med litt mer enn 139 000 solgte 1947-modeller.  I 1948 forble modellene de samme, og salget lå på samme nivå.  Etter dette ble konkurransen sterkere.
K-F sine biler hadde en ganske svak rekkesekser, der konkurrentene hadde V8-motorer.  
Butikken gikk gradvis dårligere, inntil de i 1954 bare klarte å selge 10 097 biler.  Bare en håndfull 1955-modeller ble bygget, før produksjonen opphørte og Henry Kaiser sendte utstyret til Argentina.  Der ble det etablert en bedrift, Industrias Kaiser Argentina (IKA). De produserte Carabela fra 1955 til 1962, men hadde også en produksjon av Willys Aero 2600 og Rural samt lisensproduksjon av Renault Dauphine. 
Bilen som blir brukt av Olsenbanden i den første norske Olsenbanden-filmen, er en blå Kaiser.


== Eksterne lenker ==
(en) Kaiser-Frazer – kategori av bilder, video eller lyd på Commons 
Canadian Drivers historie om merket (engelsk)
Salgsbrosjyre Arkivert 1. mars 2005 hos Wayback Machine.
Colt’s Manufacturing Company

Colt's Manufacturing Company er en amerikansk våpenprodusent etablert i 1847. 
De produserer hovedsakelig håndvåpen, og da mest pistoler og revolvere. Colt er en av verdens mest kjente og eldste våpenprodusenter. Det mest kjente colt-våpenet er Colt Single Action Army Revolveren (Colt Peacemaker) og pistolen Colt M1911.
Etter økonomiske vansker har Colt lagt om driften og er blitt delt i to selskaper, ett som produserer militære våpen på kontrakt for det amerikanske forsvaret, hovedproduktet er den kjente amerikanske rifla M16 som har vært i bruk siden 1964.  I våre dager produseres kortere karabinversjoner av denne rifla, mest kjent er M4.
Det sivile produksjonsselskapet har konsentrert driften om noen få modeller, etter at produksjon og omsetning av Colt håndvåpen sank dramatisk på 1990-tallet.
I våre dager produseres noen få modeller av Colt 1911, noen få modeller av 1873 Model P og en eneste modell av Colts double-action revolvere, Colt Python.
Colt kjøpte Diemaco 20. mai 2005. Diemaco heter nå Colt Canada og produserer flere AR-15 kloner.
Det ser ikke ut til at Colt er i stand til å få tilbake den viktige posisjon man en gang hadde i amerikansk våpenproduksjon, det er fortsatt et åpent spørsmål om man kommer til å bestå etter utløpet av de militære kontraktene som har holdt liv i selskapet siden ca. 1995.


== Utvalgte pistoler ==
Colt M1900
Colt M1902
Colt M1903 Pocket Hammer
Colt M1903 Pocket Hammerless
Colt M1911


== Utvalgte revolvere ==
Colt New Service
Colt Single Action Army Revolver
Colt Python


== Eksterne lenker ==
(en) Offisielt nettsted 
(en) Colt – kategori av bilder, video eller lyd på Commons
Stephen Roche

Stephen Roche (født 28. november 1959 i Dundrum nær Dublin) er en tidligere irsk syklist. Hans store sesong var i 1987, da han som den andre syklisten noensinne vant Tour de France, Giro d'Italia og VM i landeveisritt samme år. Denne trekløverprestasjonen sees på som den aller vanskeligste innen sykkelsporten og kalles på engelsk Triple Crown of Cycling. Kun Roche og Eddy Merckx (1974) har vunnet alle disse løpene i ett og samme år.
Roches sønn Nicolas og nevøen Daniel Martin er også profesjonelle syklister.


== Eksterne lenker ==
(de) Stephen Roche – Munzinger Sportsarchiv 
(en) Stephen Roche – Olympedia 
(en) Stephen Roche – Sports-Reference (OL-resultater – arkivert) 
(en) Stephen Roche – ProCyclingStats 
(en) Stephen Roche – Cycling Archives 
(en) Stephen Roche – CycleBase 
(en) Stephen Roche – TheSports.org
Drea de Matteo

Andrea Donna «Drea» de Matteo (født 19. januar 1972) er en amerikansk skuespiller som er særlig kjent fra rollen som «Adrianna» i den kjente amerikanske TV-serien Sopranos, og  serien Joey hvor hun spiller hovedrollens søster «Gina». Hun er også kjent for rollen som Angie Bolen i dramaserien Frustrerte fruer. De Matteo har en relativt stor rolle i serien Sons of Anarchy, som Wendy Teller.
Drea de Matteo ble i 2004 tildelt en Emmy-pris for sin rolle i Sopranos.
I 2005 hadde hun en rolle i actionfilmen Beleiringen: Assault on Precinct 13. I 2009 opptrådte hun i New York, I Love You. I 2015 fikk hun en rolle i Dark Places.


== Referanser ==


== Eksterne lenker ==
(en) Drea de Matteo – kategori av bilder, video eller lyd på Commons 
(en) Drea de Matteo på Internet Movie Database 
(sv) Drea de Matteo i Svensk Filmdatabas 
(da) Drea de Matteo på Scope 
(fr) Drea de Matteo på Allociné 
(en) Drea de Matteo på AllMovie 
(en) Drea de Matteo hos Rotten Tomatoes 
(en) Drea de Matteo hos The Movie Database
Mary Pierce

Mary Pierce (født 15. januar 1975 i Montréal, Quebec) er en profesjonell fransk tennisspiller. Da hun var på toppen av karrieren, ble hun regnet som en de mest hardtslående kvinnelige spillerne i tennisens historie.
Pierce har vunnet to singletitler i Grand Slam-turneringer i løpet av karrieren. I 1995 vant hun Australian Open, og i 2000 vant hun French Open. I den samme turneringen vant hun også doubletittelen (sammen med Martina Hingis).


== Grand Slam-titler ==
 Australian Open:
Single damer – 1995 (hun beseiret Arantxa Sánchez Vicario med 6-3, 6-2 i finalen)
 French Open:
Single damer – 2000 (hun beseiret Conchita Martínez med 6-2, 7-5 i finalen)
Double damer – 2000 (sammen med Martina Hingis). Wimbledon:
Mixed double 2005 (sammen med Mahesh Bhupathi)


== Referanser ==


== Eksterne lenker ==
(en) Mary Pierce – kategori av bilder, video eller lyd på Commons 
(en) Mary Pierce på Internet Movie Database 
(en) Mary Pierce hos The Movie Database 
(de) Mary Pierce – Munzinger Sportsarchiv 
(en) Mary Pierce – Olympedia 
(en) Mary Pierce – Sports-Reference (OL-resultater – arkivert) 
(en) Mary Pierce – WTA Tennis 
(en) Mary Pierce – ITF Tennis 
(en) Mary Pierce – FedCup 
(en) Mary Pierce – International Tennis Hall of Fame
Tunsberg bispedømme

Tunsberg bispedømme er et bispedømme innen Den norske kirke som omfatter menighetene i Vestfold og Buskerud, med Tønsberg domkirke som bispesete. Det er organisert i 10 prostier, 34 kirkelig fellesråd og 113 kirkesokn. Bispedømmet ble opprettet i 1948, etter at Odelstinget den 24. november 1947 vedtok at Buskerud og Vestfold skulle utgjøre et nytt bispedømme, og at Tønsberg skulle være bispesete. Disse fylkene lå tidligere under Oslo bispedømme.
Alt i 1936 ble det reist spørsmål om Oslo bispedømmes størrelse og håndterlighet, og et bispemøte foreslo å skille ut Buskerud og Vestfold for å lette arbeidet der. Det ble imidlertid ikke noe mer før etter at andre verdenskrig var over, da 250 prester i bispedømmet sendte en henstilling om å ta opp igjen spørsmålet. Blant annet ble det vurdert om et eventuelt nytt bispedømme skulle legges til Drammen eller Tønsberg. Når det ble Tønsberg skyldtes trolig dette byens lange forhistorie, og kanskje det faktum at Drammen var litt for nær Oslo. På Teie utenfor Tønsberg hadde det dessuten vært biskop i middelalderen.
Den 8. mars 1948 nominerte det nyvalgte bispedømmerådet tre kandidater til det forestående bispevalget. Residerende kapellan Bjarne Skard fikk flest stemmer og ble utnevnt til Tunsbergs første biskop. Han trådte i funksjon 1. juli 1948, og kong Haakon VII var til stede ved bispevigslingen i Tønsberg domkirke 20. juni samme år.


== Prostier  i Tunsberg bispedømme ==
Tønsberg domprosti
Drammen prosti
Eiker prosti
Ringerike prosti
Hallingdal prosti
Kongsberg prosti
Nord-Jarlsberg prosti
Larvik prosti
Sandefjord prosti


== Biskoper i Tunsberg ==
Bjarne Skard 1948–1961
Dagfinn Hauge 1961–1978
Håkon E. Andersen 1978–1990
Sigurd Osberg 1990–2002
Laila Riksaasen Dahl 2003–2014
Per Arne Dahl 2014–2018
Jan Otto Myrseth 2018–


== Se også ==
Liste over sogn i Tunsberg bispedømme
Liste over norske biskoper


== Eksterne lenker ==
Tunsberg bispedømme
Strålefinnefisker

Strålefinnefisker utgjør ikke bare hovedvekten av alle fisker, men også av alle virveldyr (målt både i antall arter og i biomasse). Gruppens navn kommer av at finnene støttes av mange finnestråler (ikke bare av én som hos kvastfinnefisker).
Sammen med to veldig artsfattige grupper, kvastfinne- og lungefisker, sammenfattes strålefinnefiskene ofte som beinfisker.
Stamformen til strålefinnefiskene oppsto trolig i ferskvann.


== Inndeling ==
Mesteparten av strålefinnefiskene (99,8 % av artene) finner man blant de egentlige beinfiskene (Teleostei). Disse danner en naturlig gruppe med mange avledete fellestrekk. De resterende små gruppene ble tidligere omtalt som ganoider, og inndelt i bruskganoider («Chondrostei»: bikirer og størfisker) og beinganoider («Holostei»: pansergjedder og dynnfisken). Siden 1970-tallet vet man at disse gruppene er kunstige og utgjør grader av utvikling (grader) heller enn sant slektskap (klader). Slektskapsforholdene mellom strålefinnefiskene er som følger (i hierarkisk skrivemåte):

Bikirer (Polypteridae)
Panserålen
Skuldergjedder
Egentlige strålefinnefisker (Actinopteri)
Størfisker (Acipenseriformes)
Spadestører
Stører
Ekte beinfisker (Neopterygii)
Pansergjedder
Halecostomi
Dynnfisken
Egentlige beinfisker (Teleostei)
Beintungefisker
Elopocephala
Elopomorpha (bl.a. tarponer og ålefisker)
Clupeocephala
Sildefisker
Ostariophysi (elektroåler, karpe-, karpelaks-, malle- og melkefisker)
Euteleostei
Laksefisker
krøklefisker
Vassildfisker
Neognathi
Gjeddefisker
Neoteleostei
Laksesildfisker
Eurypterygii
Øglefisker
Ctenosquamata
Prikkfisker
Acanthomorpha
Båndfisker
Skjeggfisker
Paracanthopterygii (marulker, padde-, slange-, torskefisker og rovabborer)
Piggfinnede fisker (bl.a. flyndre-, piggfinne-, stikling-, ulkefisker og tannkarper)


== Litteratur ==
Per Pethon (2005). Aschehougs store fiskebok (5 utg.). Oslo. ISBN 82-03-23247-7. 
Joseph S. Nelson (2006). Fishes of the World (4 utg.). Edmonton. ISBN 0-471-25031-7. 


== Referanser ==


== Eksterne lenker ==
(en) strålefinnefisker – oversikt og omtale av artene i WORMS-databasen 
(en) strålefinnefisker i Encyclopedia of Life 
(en) strålefinnefisker i Global Biodiversity Information Facility 
(no) strålefinnefisker hos Artsdatabanken 
(sv) strålefinnefisker hos Dyntaxa 
(en) strålefinnefisker hos Fauna Europaea 
(en) strålefinnefisker hos Fossilworks 
(en) strålefinnefisker hos ITIS 
(en) strålefinnefisker hos NCBI 
(en) Kategori:Actinopterygii – bilder, video eller lyd på Wikimedia Commons 
Actinopterygii – detaljert informasjon på Wikispecies 
Tree of Life: Actinopterygii Besøkt 11. oktober 2007
Hjernehinne

Hjernehinnene er et hinnesystem som omslutter hjernen. Det består av tre lag: dura mater, arachnoidea, og pia mater. 

Pia mater er en svært ømfintlig hinne, også kalt årehinnen. Den ligger nærmest hjernen og går helt inn i de dypeste furene mellom hjernevindingene.
Den midtre hjernehinnen er arachnoidea, eller spindelvevshinnen. Dette er en tynn hinne med tynne festetråder til nervevevet, som har fått navnet fordi det ligner på et spindelvev.
Helt ytterst mot hodeskallen ligger dura mater, også kjent som senehinnen. Den er en tykk og hard bindevevshinne.Subarachnoidalrommet er mellomrommet som normalt finnes mellom arachnoidea og pia mater. Rommet består av cerebrospinalvæske og bindevev formet som et nettverk. 
Dura mater er vanligvis festet til kraniet, spindelvevshinnen (arachnoidea) er festet til dura mater, og pia mater er festet til hjernen. Når dura mater og spindelvevshinnen separeres ved skade eller sykdom, dannes et rom mellom som kalles subduralt rom (subdural space).
Et subduralt hematom er derfor separasjonen av spindelvevshinnen fra dura mater. De små årene som holder dura mater og spindelvevshinnen sammen ryker, og blod lekker ut i det subdurale rommet. Andre medisinske tilstander som påvirker hjernehinnene, er blant annet hjernehinnebetennelse (meningitt), en infeksjon forårsaket av virus eller bakterier. 


== Se også ==
Pia mater
Spindelvevshinnen
Dura mater
Elektrokortikografi

Elektrokortikografi er registrering av hjernens elektriske aktivitet direkte på hjernes overflate. Registreringen foregår vanligvis med strip-elektroder" som er tynne plastbånd med 4-6 elektroder med en centimeters mellomrom eller med Matte( i de fleste andre land kalt Grid). Matte er en tynn plastplate med opp til 8x8 elektroder (dvs 64 elektrodepunkter). Registreringene kan foregå under hjerneoperasjoner eller elektrodene kan opereres inn og pasienten går med dem i inntil flere uker (ofte kalt intrakraniell registrering eller subdurale elektroder da de ofte plasseres under den harde hjernehinnen duramater ) for at man skal kunne registrere epileptogen aktivitet. Ved noen tilfeller vil man stikke tynne elektroder inn i hjernen for å undersøke strukturer man ikke kommer til med subdural elektroder. Se også elektroencefalografi.
Jim Courier

Jim Courier (født 17. august 1970 i Sanford, Florida) er en tidligere amerikansk tennisspiller.
I løpet av karrieren kom han tre ganger til finalen i French Open, og vant turneringen i 1991 og 1992. Han var spesialist på langsomme underlag, og vant også Australian Open i 1992 og 1993. Ved de andre Grand Slam-turneringene i New York og Wimbledon kom han til finalen en gang (henholdsvis i 1992 og 1993), men uten å vinne.
Couriers varemerke var baseballcapsen, som han alltid spilte i.


== Grand Slam-titler ==
 French Open:
Single herrer – 1991 (han beseiret Andre Agassi med 3-6, 6-4, 2-6, 6-1, 6-4 i finalen)
Single herrer – 1992 (han beseiret Petr Korda med 7-5, 6-2, 6-1 i finalen) Australian Open:
Single herrer – 1992 (han beseiret Stefan Edberg med 6-3, 3-6, 6-4, 6-2 i finalen)
Single herrer – 1993 (han beseiret Stefan Edberg med 6-2, 6-1, 2-6, 7-5 i finalen)


== Referanser ==


== Eksterne lenker ==
(de) Jim Courier – Munzinger Sportsarchiv 
(en) Jim Courier – Olympedia 
(en) Jim Courier – Sports-Reference (OL-resultater – arkivert) 
(en) Jim Courier – Florida Sports Hall of Fame 
(en) Jim Courier – ATP-touren 
(en) Jim Courier – ITF Tennis 
(en) Jim Courier – Davis-cupen 
(en) Jim Courier – International Tennis Hall of Fame
Patrick Rafter

Patrick Michael Rafter (født 28. desember 1972) er en tidligere australsk tennisspiller.
Han vant US Open i 1997 og 1998. I 2000 kunne han ha blitt den første australske vinneren av Wimbledon-turneringen siden Pat Cash, men han tapte finalen mot Pete Sampras. I 2001 tapte han igjen finalen, denne gang mot Goran Ivanišević.
Rafter vant doubleturneringen i Australian Open i 1999.
I Davis Cup kom han til finalen med det australske laget i 2000 og 2001, men begge gangene ble det tap, mot Spania i 2000 og mot Frankrike i 2001.
Han la opp som tennisspiller i 2002.


== Grand slam-titler ==
 US Open:
Single menn: 1997 (han beseiret Greg Rusedski med 6-3, 6-2, 4-6, 7-5 i finalen)
Single menn: 1998 (han beseiret Mark Philippoussis med 6-3, 3-6, 6-2, 6-0 i finalen)
 Australian Open:
Double menn: 1999 (sammen med Jonas Björkman beseiret han Leander Paes & Mahesh Bhupathi med 6-3 4-6 6-4 i finalen)


== Referanser ==


== Eksterne lenker ==
(de) Patrick Rafter – Munzinger Sportsarchiv 
(en) Patrick Rafter – Olympedia 
(en) Patrick Rafter – Sports-Reference (OL-resultater – arkivert) 
(en) Patrick Rafter – Australian Olympic Committee 
(en) Patrick Rafter – Sport Australia Hall of Fame 
(en) Patrick Rafter – ATP-touren 
(en) Patrick Rafter – ITF Tennis 
(en) Patrick Rafter – Davis-cupen 
(en) Patrick Rafter – International Tennis Hall of Fame 
(en) Patrick Rafter – Tennis Australia
Økonom

Økonom er en yrkestittel som vanligvis benyttes om personer som har utdanning i samfunnsøkonomi. Begrepet kan også brukes om en person som leder innkjøp og andre økonomiske forhold i en bedrift, en større husholdning e.l., eller om en person som er dyktig i pengesaker eller er sparsommelig.Yrkestittelen «økonom» er ikke beskyttet. Det innebærer at hvem som helst kan kalle seg «økonom». Siviløkonom er derimot en beskyttet tittel for personer som har avlagt høyere utdannelse innen bedriftsøkonomi med enten 5 års varighet eller 2 + 3 års varighet, men 5 år totalt.


== Etymologi ==
Økonom har kommet via latin fra gresk og betydde opprinnelig å husholdere, fra gresk οἶκος (oikos; hus) og νόμος (nomos; lære).
På engelsk brukes begrepet «economist» om en person med utdanning innen «economics», altså samfunnsøkonomi. Det engelsk begrepet «economist» brukes dermed ikke om personer med utdanning i bedriftsøkonomi («business administration»). Det norske økonom-begrepet er altså mye videre enn det engelske begrepet «economist».


== Se også ==
Bedriftsøkonom
Diplomøkonom
Samfunnsøkonom
Siviløkonom


== Referanser ==


== Eksterne lenker ==
Utdanning.no om «økonom»
Chris Hani

Chris Hani, eg. Martin Thembisile Hani (født 28. juni 1942, død 10. april 1993) var leder av det sørafrikanske kommunistpartiet SACP etter Joe Slovo. Hani var en innbitt motstander av det hvite apartheidstyret. En tid ledet han også Umkhonto we Sizwe, Nasjonens spyd, den væpnede grenen til Den afrikanske nasjonalkongressen, ANC.
Hani ble sett på som en klar kronprins i ANC og dermed en aktuell arvtaker til Nelson Mandela.
Han ble drept utenfor hjemmet sitt i Dawn Park i Boksburg i Gautengprovinsen i 1993. Drapet førte nesten til borgerkrigsaktige tilstander i Sør-Afrika, og til en av de alvorligste krisene i prosessen frem mot de demokratiske valgene i 1994. To hvite ekstremister ble dømt for drapet. 
I 1997 ble Baragwanath Hospital, et av verdens største sykehus, omdøpt til Chris Hani Baragwanath Hospital, til minne om Chris Hani.


== Referanser ==
The K Club

The K Club er en golfklubb med tilhørende hotell i Straffan i Kildare i Irland. Klubben har to 18-hullsbaner: Palmer Course og Smurfit Course. Begge er tegnet av Arnold Palmer, hver med sine egne særegenheter. The K Club er åsted for den årlige turneringen Smurfit European Open på Europatouren. I 2006 arrangeres Ryder Cup på Palmer Course.


== Eksterne lenker ==
The K Club
Royal Lytham & St. Annes Golf Club

Royal Lytham & St. Annes Golf Club er en golfklubb i Lytham St. Annes i det engelske fylket Lancashire.
Klubben ble grunnlagt i 1886. Klubbens nåværende golfbane ble anlagt i 1897. Den er en av verdens mest kjente og velansette linksbaner, og har blant annet vært åsted for The Open 10 ganger og Ryder Cup to ganger.


== Eksterne lenker ==
Offisielt nettsted 
(en) Royal Lytham & St Annes Golf Course – kategori av bilder, video eller lyd på Commons
PGA Grand Slam of Golf

PGA Grand Slam of Golf er en årlig golfturnering som arrangeres av PGA of America i slutten av november eller begynnelsen av desember. Turneringen spilles som slagspill over to dager og 36 hull, og kun vinnerne av sesongens fire major-turneringer får delta. Hvis en spiller vinner mer enn én major i et kalenderår, fylles firemannsfeltet ved å invitere den eller de spillerne som har best totalresultat. Turneringen ble grunnlagt i 1979 og ble opprinnelig spilt på forskjellige baner hvert år. Siden 1994 har Poipu Bay Golf Course på øya Kauai i Hawaii vært turneringens permanente hjem. Premiepotten er 1 million dollar.


== Resultater ==
¹ Vant etter playoff.


== Se også ==
Golfens grand slam


== Eksterne lenker ==
Offisielt nettsted